**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март №3, тел.03641/ 76- 26, факс 03641/ 70-24,oik0915@cik.bg**

**П Р О Т О К О Л № 27**

Днес 29.10.2015 г. от 15.00 часа се проведе заседание на общинската избирателна комисия, на което присъстваха следните лица: Председател – Атанас Славчев Тюрдиев, зам.председател – Мария Филипова Делчева,секретар – Фатме Халил Осман и членовете Иван Симеонов Иванов, Ренета Славчева Хубенова, Обретко Самуилов Самуилов,Диана Атанасова Вълкова, Павел Александров Красев, Айхан Метин Мехмед и Тонка Миткова Тодорова.По уважителни причини отсъства Мирослав Асенов Бораджиев

Заседанието протече при следния,

**Д Н Е В Е Н Р Е Д:**

1.Разглеждане на жалба подадена до ОИК

**ПО ТОЧКА ПЪРВА**

 от дневния ред председателя на комисията Атанас Тюрдиев запозна членовете на ОИК, за постъпила жалба в ОИК от Венета Добрева кандидат кмет на община издигнат от ПП ГЕРБ, в която възразява за начина, по който се приемат протоколи на СИК в ОИК. В нея визира, че в 13.40 часа на 26.10.2015г. не са обработени протоколите и други изборни книжа на секция № 091500059 с.Девесилово.

При пристигането си в залата на първия етаж в сградата, където се помещава ОИК, членовете на СИК Девесилово - приносители на тези материали получават пореден номер 78. Когато идва редът им в 12.20 часа те не влизат за предаване на протоколите и изборните книжа с обяснението, че са открили неточности в протокола за избиране на кмет на кметство и изчакват събирането на всички членове на СИК. В 14.20 часа те се явяват в ОИК за предаването на документите. При приемането на изборните книжа и материали в протокола за избор на кмет на кметство с молив бяха отбелязани цифри, различни от цифрите в протокола. Нямаше извършена корекция на данните в протокола,попълвани с химикал след приключване на изборния ден. Всички членове на СИК бяха категорични, че действителните резултати са тези отразени с химикал в протокола, подписан от тях след приключване на изборния ден.
 На основание чл. 87 ал.1,т.22 от Изборния Кодекс и на основание решение №76 от 24.10.2015г. на ОИК относно организацията на работата на ОИК.

Общинска избирателна комисия взе следното

**Р Е Ш Е Н И Е № 155:**

Приемането на протоколите на секционните избирателни комисии, в т.число и на секция №091500058 Девесилово е извършено в срок определен от Изборния кодекс.

Копие от решението да се изпрати до жалбоподателката за сведение.
 Решението на Общинската избирателна комисия може да се оспорва в тридневен срок от обявяването му пред Централната избирателна комисия по реда на чл. 88 от Изборния кодекс.

Поради изчерпване на дневния ред заседанието беше закрито от председателя на комисията.

 Председател ОИК:………….

 /Атанас Тюрдиев/

 Секретар ОИК:…………

 /Фатме Осман/